stanford-oval/wikipedia huggingface dataset:
Ramboll Finland
Projekteja

Ramboll Finlandin projekteja ovat olleet esimerkiksi
E18-tien jatke Koskenkylästä eteenpäin
Helsingin uusi Lastensairaala
Helsingin olympiastadionin peruskorjaus
Keski-Suomen Sairaala Nova
Raide-Jokerin suunnittelussa yhtenä allianssitoimijana Allianssi voitti vuonna 2023 RIL-palkinnon ja Vuoden Projekti -palkinnon, seuraavana vuonna se palkittiin vuoden betonirakenteena.
Redi-kauppakeskus
Stormossenin jätevoimala
Vaasan kaupungille kehitetty mittaristo tieliikenteen päästöjen seuraamiseen ja ennakoimiseen ja
Vuosaaren satama
Yhteiskuntavastuu

Ramboll haluaa auttaa asiakkaitaan ja yhteiskuntaa siirtymään kohti kestävää kehitystä muun muassa hiilineutraalisuudessa, resurssitehokkuudessa, kiertotaloudessa ja luonnon monimuotoisuudessa. Tammikuussa 2022 Ramboll Finland perusti vastuullisuuskonsultointiin keskittyvän yksikön. Helmikuussa Ramboll-konserni kertoi investoivansa yli 300 miljoonaa euroa alueeseen liittyvän osaamisensa vahvistamiseen.
Vuonna 2018 lapsiasiavaltuutettu myönsi Lapsen parhaaksi -tunnuspalkinnon Ramboll Finlandille, joka antoi ekaluokkalaisten vanhemmille koulunaloitusvapaan.
Tunnustuksia

Vuonna 2018 Amos Rex sai vuoden betonirakenne -palkinnon. Sen rakennesuunnittelusta palkittiin Sipti Oy, kupolien suunnittelija Sweco Rakennetekniikka Oy ja LVIS-suunnittelusta vastannut Ramboll Finland.
Helsingin keskustakirjasto Oodi palkittiin vuonna 2018 Vuoden teräsrakenne -palkinnolla. Rakennuksen arkkitehtisuunnittelun teki Arkkitehtitoimisto ALA ja rakennussuunnittelun Ramboll Finland. Oodi sai myös Vuoden Projekti 2019 -palkinnon.
Rambollin suunnittelema Heikinkadun rautatiesilta Oulussa valittiin vuoden sillaksi vuonna 2018
Elokuussa 2019 RAKLI ry ja Sähkö- ja teleurakoitsijaliitto STUL ry valitsivat Ramboll Finlandin vuoden sähkösuunnittelijaksi
Pasilan Tripla -projekti voitti vuoden 2019 Tekla BIM -awardsit. Ramboll Finland toimi Tripla-projektissa rakenne-, geo- ja sähkösuunnittelijan roolissa.
Helsinki-Vantaan uudistetun terminaali 2:n rakennesuunnittelusta vastasi Ramboll. Lentoaseman sisäänkäyntirakennuksen alakatto palkittiin Puupalkinnolla vuonna 2022.
Tampereen Kansi ja Tampereen Kannen areena voitti Tekla BIM Awards 2022 -kilpailun Suomen ja Baltian yhteisen sarjan. Projektin päätoimijoita olivat Ramboll Finlandin lisäksi SRV Rakennus ja ARCO Tampere.
Rambollin rakennuttama ja valvoma Serlachiuksen taidesauna palkittiin vuoden 2023 betonirakenteena.
Tammelan stadion oli vuoden 2023 teräsrakenne. Sen teräsrakenteet olivat Rambollin suunnittelmia.
Aiheesta muualla

Ramboll Finlandin kotisivut
Ramboll Groupin kotisivut (englanniksi)
Raide-Jokeri
Helsinki-Vantaan terminaali vuonna 2022
Tripla vuonna 2023
Poppelikoivu

| Poppelikoivu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Rosidit
Lahko::  Fagales
Heimo::  Koivukasvit Betulaceae
Alaheimo::  Betuloideae
Suku::  Koivut Betula
Laji::  populifolia
Kaksiosainen nimi
 Betula populifolia  Marsh. 
 Poppelikoivun levinneisyys
Katso myös
   Poppelikoivu Wikispeciesissä   Poppelikoivu Commonsissa 
Infobox OKNimi-testi OKIUCN-testi OK: 
Poppelikoivu (Betula populifolia) on Pohjois-Amerikan itäosista kotoisin oleva pienikokoinen, kesävihanta puu, joka kuuluu koivujen sukuun ja koivukasvien heimoon. Se muistuttaa paljon rauduskoivua, joka on sitä suurempi ja tyvestä rosokaarnainen. Samalla alueella tavattavasta paperikoivusta sen erottaa helpoiten pitkäsuippuisista lehdistä, sileästä kaarnasta ja mustista läiskistä oksien tyvessä.
Ulkonäkö ja koko

Poppelikoivu on nopeakasvuinen ja lyhytikäinen puu, joka kasvaa keskimäärin 6–9 metriä korkeaksi ja alkaa tuottaa siementä 8 vuoden ikäisenä. Sillä on lähelle maanpintaa levittäytyvä juuristo, yleensä monihaarainen runko, kapean kartiomainen latvus ja lyhyet, kierot haarat. Kaarna on nuorissa puissa tumman punaruskeaa, mutta muuttuu puun vanhetessa valkoiseksi tai harmaanvalkoiseksi ja tummenee tyveä kohti. Kaarna ei kesi juuri lainkaan mutta siinä on pitkiä, mustia korkkihuokosrivejä.
Kuluvan vuoden kasvainranka on kalju tai hienokarvainen ja pienten hartsikyhmyjen peittämä; se ei tuoksu metyylisalisylaatille kuten kelta- ja sokerikoivulla. Lehdet sijaitsevat varrella vuorottain, ja lehtiruoti on silmiinpistävän hento. Lehtilapa on 3–10 senttimetriä pitkä, leveän puikea tai kolmiomainen, tylppä- tai suippotyvinen ja kärjestä pitkäsuippuinen. Lehtilaita on toissahainen ja alapinta kalju tai hienokarvainen.
Poppelikoivu on yksikotinen kasvi, joka kukkii huhti–toukokuussa ja kantaa hedelmää syys–lokakuussa. Sen pienet kukat sijaitsevat erillisissä hede- ja eminorkoissa. Jopa 7,5 senttimetriä pitkät hedenorkot ovat keltaisia ja riippuvat oksien kärjistä. Pienemmät eminorkot ovat pystyjä ja vihreitä mutta kääntyvät pölytyksen jälkeen alaspäin ja kypsyvät ruskeiksi, lieriömäisiksi hedelmänorkoiksi, joissa on runsaasti siipipalteisia pähkylöitä. Norkot hajoavat kypsinä ja siemenet leviävät tuulen mukana puun ympäristöön.
Levinneisyys

Poppelikoivu on kotoisin Pohjois-Amerikan itäosista. Sen levinneisyysalue ulottuu koillisessa Nova Scotiaan, lännessä Ontarion eteläreunalle ja etelässä New Jerseyhyn, New Yorkiin ja Pennsylvaniaan. Yksittäisiä esiintymiä on lisäksi Pohjois-Ohiossa, Virginiassa ja Pohjois-Carolinan länsireunalla.
Elinympäristö

Poppelikoivu on pioneeripuu, joka valtaa nopeasti metsäpalojen tuhoamia alueita, hakkuuaukioita ja hylättyjä peltoja. Se menestyy aurinkoisilla paikoilla, kosteassa ja hyvin vettä läpäisevässä maaperässä, 100–600 metrin korkeudessa merenpinnasta. Yleensä se kasvaa virtaavan veden äärellä, järvien rannoilla ja soilla mutta myös kuivemmilla hiekka- ja soramailla.
Käyttö

Poppelikoivun puuta on helppo työstää ja se soveltuu erinomaisesti sorvaukseen. Siitä tehdään muun muassa lankarullia, pyykkipoikia ja koriste-esineitä, minkä ohella sitä käytetään paljon polttopuuna. Pienen kokonsa takia sen taloudellinen merkitys on kuitenkin huomattavasti vähäisempi kuin paperikoivulla. Irokeesit hoitivat poppelikoivulla peräpukamia, kun taas mi'kmaqit paransivat sillä tulehtuneita haavoja ja käyttivät sitä oksetusaineena.
Poppelikoivu on myös tärkeä ravinnonlähde monille villieläimille. Majavat ja puupiikkisiat jyrsivät sen kuorta ja puuta. Mahlatikat juovat mahlaa, röyhelöpyylle kelpaavat hedenorkot ja silmut ja amerikanvihervarpunen, tiaiset ja monet muut laululinnut syövät siemeniä. Lumikenkäjänis, hirvi ja valkohäntäpeura käyttävät puolestaan talviravintonaan sen vuosikasvaimia.
Aiheesta muualla

Kassu – Kasvien suomenkieliset nimet: Poppelikoivu (Betula populifolia)
ITIS: Betula populifolia (englanniksi)
United States Department of Agriculture (USDA): Betula populifolia (englanniksi)
Dr. Duke's Phytochemical and Ethnobotanical Databases: Betula populifolia (Arkistoitu – Internet Archive) (englanniksi)
| --- | --- |
Taksonitunnisteet:  Wikidata: Q1543680  Wikispecies: Betula populifolia  CoL: LPD4  EoL: 1149362  EPPO: BETPO  FEIS: betpop  FNA: 233500261  GBIF: 5331703  GRIN: 7134  iNaturalist: 49884  IPNI: 107861-1  ITIS: 19497  IUCN: 194635  MichiganFlora: 553  MoBotPF: 277831  NatureServe: 2.150177  NCBI: 216989  NZOR: 9b7d5f1c-36c3-4447-81c4-0681079ba0be  Open Tree of Life: 46581  Plant List: kew-21620  PLANTS: BEPO  POWO: urn:lsid:ipni.org:names:107861-1  Tropicos: 3600074  uBio: 4956158  VASCAN: 3699  WisFlora: 2740  WFO: wfo-0000335831 
Poppelikoivun kaarnaa kirjovat tummat korkkihuokosrivit.
Hedenorkko talvella.
580-luku eaa.

| --- | --- |
Vuosisadat: 600-luku eaa. · 500-luku eaa. · 400-luku eaa.
Vuosikymmenet: 600-luku eaa. · 590-luku eaa. · 580-luku eaa. · 570-luku eaa. · 560-luku eaa. · 550-luku eaa. · 540-luku eaa. · 530-luku eaa. · 520-luku eaa. · 510-luku eaa. · 500-luku eaa. · 490-luku eaa.
Tapahtui vuosikymmenen aikana

28. toukokuuta 585 eaa - Thales ennusti ensimmäisenä auringonpimennyksen ajankohdan oikein. Auringonpimennys kesken taistelun pitkässä sodassa Lydian ja Median nähtiin merkkinä jumalilta, jonka vuoksi molemmat osapuolet lopettivat taistelun ja solmivat rauhansopimuksen. Isaac Asimovin mukaan tämä päivä oli "tieteen syntymäpäivä" ja sen tapahtumat ovat vanhimmat päivämäärän tarkkuudella tunnetut tapahtumat historiassa.
587 eaa - Liitonarkku katosi babylonialaisten valloittaessa ja tuhotessa Jerusalemin. Nebukadressar II valtasi Juudan ja vei merkittävän osan kansaa pakkosiirtolaisuuteen.
580 eaa – Babylonian kuningas Nebukadnessar II alkoi rakennuttaa riippuvia puutarhoja.
Ahmose

Ahmose tai Ahmose I oli ensimmäinen Uuden valtakunnan faarao ja hän myös perusti 18. dynastian. Hän hallitsi vuosina 1550–1525 eaa. Kuningatar Aahotep toimi Ahmosen sijais- ja mahdollisesti kanssahallitsijana hallintokauden alkuvuosina.
Ahmosen isä oli faarao Seqenenre Tao ja hänen äitinsä kuningatar Aahotep. Hänen päävaimonsa oli hänen sisarensa Ahmose-Nefertari,   jonka kanssa hän sai neljä tytärtä. Nuorimmat Merytamen ja Satamen kuolivat nuorina, kolmannesta tuli kuningatar Aahotep II ja neljäs, Satkames, kuoli noin 30-vuotiaana. Poikia heillä oli kolme, joista vanhin, Siamen, kuoli nuorena, toisesta ei ole tietoa ja kolmannesta tuli faarao Amenhotep I. Lisäksi Ahmosella oli sivuvaimojensa Kasmutin ja Inhapin kanssa ainakin kaksi tytärtä, Tair ja Henttameh sekä mahdollisesti Ahmose, jonka äidistä ei ole varmaa tietoa.lähde?
Ahmosen muumio
Manethon mukaan Ahmose hallitsi 25 vuotta ja neljä kuukautta. Ahmosen muumion tutkimukset paljastivat, että hän oli kuollessaan vain 35-vuotias, joten hänen on täytynyt tulla faaraoksi hyvin nuorena. Tämä saattaa olla mahdollista, kun otetaan huomioon, että Ahmosen isä Seqenenre Tao ja veli Kamose kuolivat nuorina. Ahmosen hallituskausi koostui pääasiassa taisteluista hyksoja vastaan. Egyptologit pitävät todennäköisenä että hyksot saivat valloitettua Ahmosen hallintokauden alussa Heliopoliin. Ensimmäisen kymmenen hallintovuotensa aikana Ahmosen joukot saivat piiritettyä mereltä käsin Avariksen. Avariksen piiritys kesti pitkään ja se keskeytyi välillä jo vapautettujen alueiden noustua kapinaan egyptiläisiä vastaan. Ahmosen joukot saivat vapautettua Avariksen Ahmosen 12 tai 15:dennentoista hallintovuoden aikana.  Hän menestyi lopulta hyksoja vastaan ja sai ajetuksi heidät pois Egyptistä mutta menetti taisteluissa isänsä ja veljensä. Hän liitti myös Nubian ja Palestiinan takaisin Egyptiin ja loi näin pohjan Uuden valtakunnan kukoistukselle. Lisäksi Ahmose palautti Kušin varakuninkaan viran ja levitti näin vaikutusvaltansa kauas etelään.
Ahmose haudattiin todennäköisesti Dra Abu el-Nagan alueelle Thebaan, mutta haudan tarkka sijainti ei ole tiedossa. Hänen muumionsa löytyi kuitenkin vuonna 1881 löydetystä muumiokätköstä,   ja sitä säilytetään nykyään arkkuineen Kairon museossa. Abydoksessa on Ahmoselle rakennettu pyramidi-kenotafi.
Aiheesta muualla

Kuvia tai muita tiedostoja aiheesta Ahmose Wikimedia Commonsissa
| 0 | 1 | 2 |
| --- | --- | --- |
| Edeltäjä: Kamose | Egyptin faarao 18. dynastia | Seuraaja: Amenhotep I |
| Auktoriteettitunnisteet  |
| --- | --- |
Kansainväliset:  FAST  VIAF 
Kansalliset:  Saksa  Israel  Yhdysvallat  Tšekki 
Henkilöt:  Deutsche Biographie
Cottingleyn keijukaiset

Frances keijujen kanssa. Elsien ottama kuva vuodelta 1916.
Cottingleyn keijukaiset olivat kahden nuoren englantilaisen tytön vuonna 1917 julkaisemia väärennettyjä valokuvia, joissa näytti esiintyvän tanssivia keijukaisia. Ne saivat aikanaan suurta huomiota ja paljastuivat väärennökseksi vasta 50 vuoden päästä niiden julkaisusta.
Valokuvien ilmaantuminen

10-vuotias Frances Griffiths ja 16-vuotias Elsie Wright asuivat Englannin Cottingleyssa, lähellä Bradfordia. Kesällä 1917 tytöt riensivät puutarhasta kertomaan, että olivat nähneet keijuja ja leikkineet niiden kanssa. Vanhemmat eivät uskoneet tarinaa, mutta tytöillä oli valokuvia tapahtuneesta.
Frances ja Elsie ottivat vuosien 1916 ja 1920 välisenä aikana kaikkiaan viisi valokuvaa, joissa näytti olevan tanssivia keijukaisia. Valokuvien perusteella keijukaiset olivat pieniä ihmisiä, joilla oli aikakauden hiustyyli, ohuet leningit ja selässä suuret siivet. Yhdessä kuvassa on noin 30 senttimetrin pituinen olento (englanniksi gnome), joka on pukeutunut jokseenkin elisabetilaiseen tyyliin ja jolla on myös siivet.
Pian valokuvat Cottingleyn keijukaisista levisivät kaikkialle. Jopa kirjailija Arthur Conan Doyle, Sherlock Holmesin luoja, piti valokuvia aitoina. Hän kirjoitti kahdessa lehtiartikkelissa, että kuvat olivat todiste materiaalisen ja järjellisen maailman alta löytyvästä henkimaailman kerroksesta. Epäilystä ei herättänyt edes se, että Elsie Wright tunnettiin taiteilijana, joka oli työskennellyt valokuvalaboratoriossa.
Väärennösten paljastuminen

Nykypäivänä kuvien tarkastelu paljastaa, että keijut näyttävät paperista leikatuilta kuvilta, joissa on sileä pinta, eikä valaistuskaan sovi yhteen muun valokuvan kanssa.
Harold Snelling, valokuvaväärennösten asiantuntija, sanoi: ”Näitä tanssivia hahmoja ei ole tehty paperista tai mistään kankaasta; niitä ei ole maalattu valokuvan taustalle — mutta eniten minut vakuuttaa se, että kaikki nämä hahmot ovat liikkuneet valotuksen aikana.” Nykyään Snellingin lausunto vaikuttaa kummalliselta maallikkojenkin huomatessa keijukaishahmojen terävyyden, mutta sen selittää epätavallinen käänne asiassa – British Journal of Photographyn päätoimittaja Geoffrey Crawley huomasi vuonna 1982, että myöhemmin julkaistut keijukaisten kuvat on painettu jälkikäsitellyistä negatiiveista. Näihin uudempiin negatiiveihin, joiden tekijöistä ei ole varmuutta, on keijuhahmojen piirteitä vahvistettu näyttämään selkeämmiltä (ja samalla paperisemmilta), ja vastaavasti taustaa sumennettu alkuperäisten negatiivien ollessa huomattavasti epäselvempiä. Crawleyn mukaan serkusten käyttämällä kameralla ei ylipäänsä olisi pystynyt kuvaamaan paperikeijuja sillä tarkkuudella, millaisina ne uudemmissa kuvissa näkyvät. Motiivi jälkikäsittelylle on luultavasti ollut keijujen tuominen esiin taustasta – 1900-luvun alkupuolella terävä valokuva vakuutti ihmiset helpommin kuin epäselvä. Tämä ero negatiivien kuvanlaadussa saattaa selittää sen, miksi esimerkiksi Doyle uskoi serkusten tarinaan.
Serkukset puhuivat kiertelevästi kuvien aitoudesta suurimman osan elämäänsä väittäen välillä, että ne olivat väärennöksiä, ja välillä taas jättäen sen ihmisten itsensä ratkaistavaksi. Vuonna 1981 Joe Cooperin haastatellessa heitä The Unexplained -lehteen serkukset tunnustivat, että kuvat olivat väärennöksiä. Frances väitti kuitenkin, että viimeinen otettu kuva oli aito, ja molemmat tytöt ovat väittäneet, että he näkivät keijukaisia mutteivät pystyneet ottamaan niistä kuvia. Kodak-museon kuraattori Brian Coe oli jo kuitenkin vuonna 1972 todennut, että ongelmallinen viides, aidoksi väitetty kuva oli kahdesti valotettu.
Tytöt sanoivat, että Elsie oli piirtänyt keijukaiset Arthur Sheppersonin kirjasta  Princess Mary's Gift Book.
Aiheesta muualla

Wikimedia Commonsissa on kuvia tai muita tiedostoja aiheesta .
Skepsis ry. Cottingleyn keijukaiset – Selostus keijukaisista teoksessa Selin, Risto: Ihmeellinen maailma: Skeptikon tietosanakirja.  (Ursan julkaisuja 81)  Helsinki: Tähtitieteellinen yhdistys Ursa, 2001.  ISBN 952-5329-19-4
James Randi Educational Foundation. The Case of the Cottingley Fairies – Kaikki viisi kuvaa ja dokumentaatiota
The Cottingley Network (Arkistoitu – Internet Archive) – Yleistietoa tapauksesta
680-luku eaa.

| --- | --- |
Vuosisadat: 700-luku eaa. · 600-luku eaa. · 500-luku eaa.
Vuosikymmenet: 700-luku eaa. · 690-luku eaa. · 680-luku eaa. · 670-luku eaa. · 660-luku eaa. · 650-luku eaa. · 640-luku eaa. · 630-luku eaa. · 620-luku eaa. · 610-luku eaa. · 600-luku eaa. · 590-luku eaa.
Tapahtui vuosikymmenen aikana

689 eaa – Babylonialaiset kapinoivat Assyriaa vastaan. Kostoksi assyrialaiset hävittivät Babylonin.
683 eaa – Juuda antautui Assyrialle. Kuningas Manasse vietiin vangiksi Babyloniaan.
681 eaa – Assyrian kuninkaan Sanheribin omat pojat murhasivat hänet.
490-luku eaa.

| --- | --- |
Vuosisadat: 500-luku eaa. · 400-luku eaa. · 300-luku eaa.
Vuosikymmenet: 500-luku eaa. · 490-luku eaa. · 480-luku eaa. · 470-luku eaa. · 460-luku eaa. · 450-luku eaa. · 440-luku eaa. · 430-luku eaa. · 420-luku eaa. · 410-luku eaa. · 400-luku eaa. · 390-luku eaa.
Vuodet: 500 eaa. · 499 eaa. · 498 eaa. · 497 eaa. · 496 eaa. · 495 eaa. · 494 eaa. · 493 eaa. · 492 eaa. · 491 eaa. · 490 eaa. · 489 eaa. · 488 eaa. · 487 eaa. · 486 eaa. · 485 eaa. · 484 eaa. · 483 eaa. · 482 eaa. · 481 eaa. · 480 eaa. · 479 eaa. · 478 eaa. · 477 eaa. · 476 eaa. · 475 eaa. · 474 eaa. · 473 eaa. · 472 eaa. · 471 eaa. · 470 eaa. · 469 eaa. · 468 eaa. · 467 eaa. · 466 eaa. · 465 eaa. · 464 eaa. · 463 eaa. · 462 eaa. · 461 eaa. · 460 eaa. · 459 eaa. · 458 eaa. · 457 eaa. · 456 eaa. · 455 eaa. · 454 eaa. · 453 eaa. · 452 eaa. · 451 eaa. · 450 eaa. · 449 eaa. · 448 eaa. · 447 eaa. · 446 eaa. · 445 eaa. · 444 eaa. · 443 eaa. · 442 eaa. · 441 eaa. · 440 eaa. · 439 eaa. · 438 eaa. · 437 eaa. · 436 eaa. · 435 eaa. · 434 eaa. · 433 eaa. · 432 eaa. · 431 eaa. · 430 eaa. · 429 eaa. · 428 eaa. · 427 eaa. · 426 eaa. · 425 eaa. · 424 eaa. · 423 eaa. · 422 eaa. · 421 eaa. · 420 eaa. · 419 eaa. · 418 eaa. · 417 eaa. · 416 eaa. · 415 eaa. · 414 eaa. · 413 eaa. · 412 eaa. · 411 eaa. · 410 eaa. · 409 eaa. · 408 eaa. · 407 eaa. · 406 eaa. · 405 eaa. · 404 eaa. · 403 eaa. · 402 eaa. · 401 eaa. · 400 eaa. · 399 eaa.
Tapahtui vuosikymmenen aikana

490 eaa – Marathonin taistelu
Talkoot

Teltan pystytystä Ylimuonion Juhannusseurojen talkoissa vuonna 2005.
Taloyhtiön haravointitalkoot Keravalla vuonna 2008.
Talkoot eli talkootyö on perinteinen naapuriavun muoto, johon liittyy vahva yhteisöllisyyden tunne. Talkoissa autetaan esimerkiksi talon rakentamisessa (kattotalkoot, betonitalkoot) tai annetaan muuta työpanosta ilman korvausta. Talkoissa suorite on yleensä yksi kertaluonteinen kokonaisuus, kuten betonilattian valu tai pihan siivous. Kaupungistumisen myötä myös asunto-osakeyhtiöt ja vuokrakerrostalot järjestävät talkoita (kevättalkoot, syystalkoot).
Talkoita voivat järjestää myös urheilu- tai harrastusseurat. Talkoilla on rakennettu esimerkiksi seurantaloja ja muita yhdistysten tarvitsemia rakennuksia ja rakennelmia. Talkootyö onkin monelle harrastusyhteisölle pääasiallinen rahoitusmuoto seuran talouden ylläpitämiseksi. Tällöin on kyse vastikkeellisesta talkootyöstä, mutta talkootyön tuloksesta ei makseta veroa, kun toiminta katsotaan yleishyödylliseksi toiminnaksi ja koska jäsenet antavat työpanoksen ilmaiseksi yhdistyksen hyväksi.
Talkootyö on usein ollut tapana palkita talon tarjoamalla ruoalla. Suosittu talkooruoka on jonkintyyppinen keitto, sillä sitä on helppo valmistaa suurissa erissä isommallekin talkoojoukolle. Usein talkoissa tarjotaan myös olutta tai muita alkoholipitoisia juomia.lähde?
Talkootyöstä käytetään Pohjanmaalla nimitystä kökkä.
Talkookampanjoita

Sotavuosina Suomessa järjestettiin laajoja talkoita Suomen Talkoot ry:n (1940–1941) ja Suurtalkoot ry:n (1942–1946) organisoimina. Lapsille ja nuorille oli oma Nuorten Talkoot ry (1941–1949).
Vuosina 2011 ja 2012 Suomessa osallistuttiin kansainvälisiin siivoustalkoisiin, jotka ovat osa Let’s do it! -liikettä. Vuoden 2012 talkoot olivat Suomessa nimeltään Talkoillaan – Suomi puhtaaksi!
Kirjallisuutta

Ojanperä, Ritva: Yleishyödyllisyyden käsite verotuksessa.  (vero-oikeuden pro gradu -tutkielma)  Tampere:  R. Ojanperä, 2008.  Teoksen verkkoversio (viitattu 21.3.2012).
”Nuorten talkoot: isänmaallinen työvelvollisuus”, Sodan kasvattamat, s. 266–292.  (luvun kirjoittajat Jenni Kirves ja Sari Näre)  Helsinki:  WSOY, 2010.  ISBN 978-951-0-36733-9
Aiheesta muualla

Kuvia tai muita tiedostoja aiheesta Talkoot Wikimedia Commonsissa
Talkootyö ei voi olla palkkatyötä (Taloushallintopäivillä pohdittiin yleishyödyllisten yhteisöjen verotusta, Liikunnan ja urheilun maailma 14/2005)
660-luku eaa.

| --- | --- |
Vuosisadat: 700-luku eaa. · 600-luku eaa. · 500-luku eaa.
Vuosikymmenet: 700-luku eaa. · 690-luku eaa. · 680-luku eaa. · 670-luku eaa. · 660-luku eaa. · 650-luku eaa. · 640-luku eaa. · 630-luku eaa. · 620-luku eaa. · 610-luku eaa. · 600-luku eaa. · 590-luku eaa.
Tapahtui vuosikymmenen aikana

667 eaa. – Byzantion perustettiin
664 eaa. – Psametik I:stä tulee Egyptin faarao.
663 eaa. – Assurbanipal johtaa ryöstöretken Thebaan.
660 eaa. – Tarunomainen ajoitus Japanin perustamiselle.
Päiväkotitoiminta Suomessa

Päiväkoti on osa laitoksellista lasten varhaiskasvatus- ja päivähoitojärjestelmää. Päiväkoti-termi tuli käyttöön vuonna 1973 päivähoitolain myötä, ja päiväkoti korvasi eri ikäryhmille tarkoitettujen päivähoitolaitosten perinteiset nimet, kuten lastentarhan ja -seimen.  Päiväkotien tarkoitus on tarjota lapsille ja lapsiperheille riittävän korkeatasoinen kasvu- ja kehitysympäristö sekä toimia yhdessä kotien kanssa kasvatuskumppaneina lapsen huoltoa, toimintaa ja turvallisuutta koskevissa asioissa tarjoten samalla lastenhoitoa kun lapsen vanhemmat ovat estyneet itse lapsensa hoidosta esimerkiksi työn takia tai kun lapselle on muulla tavoin tärkeää olla hoidettavana päiväkodissa. Suomessa päiväkotien yhteydessä toimii yleensä myös esikoulu.
Päiväkotien toiminta

Päiväkotien toiminnan painotukset ja taustayhteisöt vaihtelevat. Suomessa suurin osa päiväkodeista on yhteiskunnan palvelua perheille, osa yksityisiä. Tausta-aatteena voi olla esimerkiksi montessori- tai steinerpedagogiikka. Päiväkotien yhteydessä toimii usein myös esikoulu. Päiväkodeissa voidaan järjestää myös kielikylpyjä eri kielillä. Suomalaisissa päiväkodeissa tehdään nykyään varhaiskasvatussuunnitelma eli vasu, ja jokaisen lapsen vanhempien kanssa käydään vuosittain kasvatuskeskustelut.
Päiväkotien toiminta > Päiväkotipäivän rakenne

Lapsen päivä päiväkodissa koostuu leikistä, jota toteutetaan sekä vapaana leikkinä että ohjattuna toimintana. Muita ohjattuja toimintatuokioita on myös päivittäin. Aamupala, lounas ja välipala kuuluvat lapsen päivään päiväkodissa. Ulkoilukertoja on päivän mittaan yleensä kaksi, ja niiden väliin sijoittuu lepohetki. Erilaisia retkiä ja kulttuuritapahtumia toteutetaan päiväkodin toimintasuunnitelman mukaisesti. Jokaisessa päiväkodissa päivärytmi on hieman erilainen.
Päiväkotien toiminta > Päiväkotien henkilöstö

Päiväkotien henkilöstöön kuuluu kasvatus- ja hoitohenkilöstöä. Päiväkotia johtaa päiväkodin johtaja, jolla tulee olla varhaiskasvatuksen opettajan pätevyys. Päiväkodin opettajina toimivat varhaiskasvatuksen opettajat, jotka saavat koulutuksensa yliopistossa, tai varhaiskasvatuksen sosionomit, joiden koulutus järjestetään ammattikorkeakoulussa. Lisäksi päiväkodissa työskentelee muun muassa lastenhoitajia (koulutuksena yleensä lähihoitaja), avustajia, keittiöhenkilöstöä ja siistijöitä. Päiväkotihenkilökunnan alhaisia palkkoja on arvosteltu tiedotusvälineissä viime aikoina.
Päiväkotien toiminta > Suomessa on ennätysmäärä aikuisia lasta kohden

OECD-maista Suomessa on keskimääräistä suurempi varhaiskasvatuksen julkinen rahoitus ja korkein henkilöstömäärä alle 3-vuotiaille: vain neljä lasta yhtä aikuista kohden. Moitteita tulee siitä, että 3- ja 5-vuotiaista lapsista vain pieni osa on varhaiskasvatuksen piirissä.
Kustannukset

Päiväkotihoito maksoi Suomessa keskimäärin 1 000 euroa kuukaudessa laskennallista lasta kohden (2010). Alle 3-vuotiaat vastaavat kahta laskennallista lasta.
Isoissa kaupungeissa kotihoito maksoi 4 958 ja yksityisen hoidon tuki 5 353 euroa vuodessa lasta kohden, kunnalliset hoitomuodot noin kaksinkertaisesti (9 449–11 184 euroa vuodessa) ilman vyörytyseriä eli osuuksiaan kuntien yleishallintomenoista. Yleensä vyörytyseriä ei esitetä vertailuissa.